[{"text_idx": "#000000", "text": "Mis oleks, kui ahmiks endasse armastust..."}, {"text_idx": "#000001", "text": "Veebruar on armastuse kuu! Raamatu \u201eHinga ja ela!\u201c autor ja Tasakaalukeskuse hingamisterapeut Monika Palm so\u0303nab, et armastus ja armumine ta\u0308hendab seda, kui tuntakse su\u0308gaval hingetasandil, et see on inimene, kellega tahetakse koos ja\u0308tkata ning jagada oma elu. Palusime, et Monika ra\u0308a\u0308giks la\u0308hemalt armastusest ja jagaks hingamisharjutust, kuidas armastust paremini vastu vo\u0303tta."}, {"text_idx": "#000003", "text": "Tema jaoks seostub armastus ka austusega nii iseenda kui partneri vastu \u2013 armastuses peaks olema vastastikkust austust, hoolivust, mo\u0303istmist ning soovi pu\u0308henduda suhtele, et koos kasvada ja areneda."}, {"text_idx": "#000004", "text": "Siis saavad mo\u0303lemad omalt poolt panustada, et omavaheline suhe paremaks muuta. La\u0308bi selle aidata teises inimeses va\u0308lja tuua tema parimad omadused, mis igau\u0308hes tegelikult olemas on \u2013 parema versiooni temast endast."}, {"text_idx": "#000010", "text": "Suhetes on tihtipeale probleemiks armukadedus. On isegi o\u0308eldud, et mis armastus see on, kus armukadedust ei ole. Monika paneb siiski su\u0308damele, et puhas ja siiras armastus armukadedusega seotud ei ole. Aga kuidas siis vabaneda armukadedusest, mis suhted keeruliseks muudab?"}, {"text_idx": "#000011", "text": "Kui armukadedusega ei tegele, ja\u0308tkub sama muster ja\u0308rgmistes suhetes"}, {"text_idx": "#000012", "text": "Monika ro\u0303hutab, et armukadeduse puhul on ko\u0303ige olulisem tegeleda iseendaga, muidu ja\u0308tkub sama muster ka ja\u0308rgmistes suhetes."}, {"text_idx": "#000013", "text": "Tasuks mo\u0303elda, kust on armukadedus alguse saanud. Selle taga vo\u0303ivad peidus olla na\u0308iteks sisemised haiget saamised, ebapiisavuse tunne, ebakindlus, madal enesehinnang, hirm u\u0308ksi ja\u0308a\u0308mise ees vo\u0303i hirm, et sind ei armastata."}, {"text_idx": "#000015", "text": "Kui pole vanade emotsioonidega suudetud toime tulla, vo\u0303ivad need tunded sarnastes olukordades aktiveeruda."}, {"text_idx": "#000016", "text": "Kuidas mustrit a\u0308ra tunda? Monika soovitab alati, kui varasemates suhetes on olnud armukadedusprobleeme, tegeleda alati iseendaga ja alles siis hakata uut suhet looma. Muidu vo\u0303ib korduda sarnane kogemus, lihtsalt teise inimesega."}, {"text_idx": "#000018", "text": "Armukadeduse esile kerkimisel on vaja seda teadvustada ja esitada u\u0308ks lihtne ku\u0308simus: \u201cKes ma tegelikult olen, kui ma nii reageerin ja end nii tunnen?\u201c"}, {"text_idx": "#000019", "text": "Monika po\u0303hjendab, et see aitab luua taipamist, kas see on sinu enda lapsepo\u0303lvega seotud vo\u0303i tuleb kuskilt mujalt."}, {"text_idx": "#000020", "text": "Nii saad na\u0308iteks teadvustada, et see, mida sa tunned, on u\u0308levo\u0303etud peremudeli osa. Seda teadvustades vo\u0303ib sulle tulla meelde vo\u0303i silmade ette see inimene vo\u0303i isegi situatsioon, kust see on armukadedus on u\u0308le vo\u0303etud vo\u0303i kus see alguse sai."}, {"text_idx": "#000022", "text": "Palju saab ise a\u0308ra teha"}, {"text_idx": "#000023", "text": "Monika ro\u0303hutab, et me saame palju ise a\u0308ra teha, et vabaneda armukadedusest ja et seela\u0308bi panustada suhte paremaks muutmisesse. Kui armukadedust enam ei ole, siis seda esile kutsunud olukorrad hakkavad elust a\u0308ra kaduma."}, {"text_idx": "#000024", "text": "Ta nendib, et armukadedus on intensiivne emotsionaalne seisund, mis pingestab inimest nii emotsionaalselt kui ka fu\u0308u\u0308siliselt. Armukadedus lo\u0303hub suhteid. Sellest tekivad pinged, mis lo\u0303puks vo\u0303ivad viia haigusseisundite tekkimiseni, kui neid pingeid ei vabastata."}, {"text_idx": "#000025", "text": "Kui teadvustada, kust see armukadedus tuleb, vo\u0303ib sellest teadlikult vabaneda. Seeja\u0308rel hakkab olemasolev situatsioon muutuma. Olukorrad, mis on sind enne ha\u0308irinud, kaovad vaikselt elust a\u0308ra. Sellega tasub igal juhul tegeleda."}, {"text_idx": "#000026", "text": "Monika u\u0308tleb, et armastus on tegelikult igal pool \u2013 o\u0303hus, pa\u0308ikeses, puudes, lilledes, taimedes, veekogudes, maas, inimestes, loomades. Ta jagab harjutust, kuidas armastust sisse hingata ja vastu vo\u0303tta. See hingamisharjutus on va\u0308ga lihtne, aga mo\u0303nikord vo\u0303ivad ko\u0303ige lihtsamad asjad osutuda u\u0308limalt efektiivseks."}, {"text_idx": "#000027", "text": "Istu mugavas asendis, kas toolil vo\u0303i po\u0303randal. Sirge seljaga, aga mitte pinges.\nSa vo\u0303id seda tegelikult teha igas asendis, kui soovid. Ka ko\u0303ndides.\nKui sa istud, siis soovi korral vo\u0303id panna silmad kinni.\nVii ta\u0308helepanu hingamisele. Hinga su\u0308gavalt sisse ja va\u0308lja seda harjutust tehes. Ei ole o\u0303iget ega valet. Palun lihtsalt ma\u0308rka, kuidas sa hingad ja mida sa tunnetad hingamise ajal.\nAlusta seda harjutust va\u0308ljahingamisega. Peale sissehingamist hinga teadlikult va\u0308lja armastust.\nJa\u0308tka seda harjutust 3-5 minutit. Ma\u0308rka, kas harjutuse lo\u0303puks on hingata avaram ja kergem."}, {"text_idx": "#000028", "text": "Vabastava hingamise terapeudi Monika Palmi raamat \u201eHinga ja ela!\u201c on praktiline abimees ko\u0303igile, kel on huvi tervendava hingamise harjutuste vastu, nii algajaile kui ka edasijo\u0303udnuile. Raamatusse on koondatud iseseisvalt praktiseerimiseks 60 lu\u0308hikest teadliku hingamise harjutust koos tutvustusega. Harjutused on erinevad, neist igau\u0308hel oma eesma\u0308rk. Ko\u0303ik harjutused aitavad hingata elu tagasi oma tervisesse, eesma\u0308rkidesse, pu\u0308u\u0308dlustesse, suhetesse, aga ka u\u0308ldisemalt o\u0303nnelik olemisse."}, {"text_idx": "#000029", "text": "Loe ja tutvu raamatuga la\u0308hemalt selle autahvlil!"}, {"text_idx": "#000030", "text": "Et sind saadaks igal hingeto\u0303mbel armastus!"}, {"text_idx": "#000031", "text": "2021. aasta algusest kirjutan ajakirjale Buduaar eksklusiivselt lugusid raamatutest ja kutsun ko\u0303iki u\u0308les rohkem lugema ja oma elu la\u0308bi lugemise paremaks muutma! Minu..."}, {"text_idx": "#000032", "text": "Rahvusvaheline ole ingel pa\u0308ev! Hea inimene nii ei tee ..."}, {"text_idx": "#000033", "text": "Ole kellelegi ingliks ja tee ingellikke tegusid! Just nii vo\u0303iks ko\u0303lada ta\u0308nase pa\u0308eva, 22. augusti kandev mo\u0303te. 1993. aastal nimetas autor Jayne Howard Feldman just..."}, {"text_idx": "#000034", "text": "IDEE: vo\u0303ta ette u\u0308ks mo\u0303nus kevadine keha, meele ja vaimu detox"}]